เรียนคุณ เมื่อก่อนเป็นคนไม่นอนกรนค่ะ แต่พักหลังๆ มีอาการนอนกรนและอ่อนเพลียในเวลาเช้า และปวดหัวทุกเช้าค่ะ บางครั้งมีอาการหายใจไม่สะดวกสาเหตุน่าจะเป็นที่อะไรคะ รบกวนถาม อีกเรื่อง กินยาแก้ปวดไมเกรนทุกวันมีผลด้วยไหมคะ ตัวยาคาฟอร์โกค่ะ
สวัสดีครับ การนอนกรนคือภาวะที่มีเสียงแหบ ๆ หรือเสียงผิดปกติเกิดขึ้นระหว่างหายใจในขณะนอนหลับ เกิดขึ้นจากการถูกปิดกั้นของทางเดินหายใจบางส่วน และจะกรนดังมากขึ้นเมื่ออยู่ในท่านอนหงายครับส่วนสาเหตุของอาการนอนกรนนั้นมีได้หลายปัจจัย ดังนี้ครับเช่น1. ทางเดินหายใจอุดกลั้น เช่น จาก ภูมิแพ้2. ลิ้นกลับถอยไปปิดทางเดินอากาศ3. ต่อมทอนซิลโต4. คอใหญ่ จากโรคอ้วน5. ลิ้นไก่ยาวโดยทั่วไป อาการนอนกรนมักเป็นอาการที่ผู้ป่วยสังเกตได้เองหรือคนรอบข้างพบอยู่ก่อนแล้ว ซึ่งควรพบแพทย์เพื่อรับการตรวจวินิจฉัยเพิ่มเติม สำหรับการตรวจในโรงพยาบาลแพทย์จะวินิจฉัยจากอาการของผู้ที่นอนกรน หรือตรวจร่างกาย เพื่อประเมินความผิดปกติในช่องปากของผู้ที่นอนกรนต่อไปครับเบื้องต้น ไม่มีหลักฐานว่ายาคาเฟอร์โกทำให้เกิดอาการดังกล่าวนะครับ (มีรายงานแค่ผลข้างเคียงเรื่องนอนไม่หลับครับ) อาการนอนกรนน่าจะเป็นความผิดปกติในจมูก หรือ ช่องทางเดินหายใจตามที่กล่าวมามากกว่าครับ